ประจำเดือนไม่มา 3-4 ปีแล้วค่ะ จะชอบปวดท้องน้อยมากๆ เป็นบางเดือน มันปวดเหมือนจะเป็นประจำเดือนเลยค่ะ แต่ก็ไม่กล้าไปพบแพทย์ค่ะ เพราะกลัวว่าผลออกมาจะเป็นโรค หนูควรจะต้องทำอย่างไรดีคะ ส่วนตัวเป็นคนมีน้ำหนักตัวค่อนข้างมากค่ะ
สวัสดีค่ะ ประจำเดือนที่ไม่มาเป็นปีแล้ว อาจมีสาเหตุมาจาก-มีถุงน้ำหลายใบในรังไข่-การทำงานของรังไข่ผิดปกติ เช่นในช่วงวัยรุ่นที่เริ่มมีประจำเดือน หรือวัยใกล้หมดประจำเดือน-มีพังผืดในมดลูก ถ้าเคยขูดมดลูก-โรคไทรอยด์ทำงานผิดปกติ-น้ำหนักตัวที่มากหรือน้อยผิดปกติเป็นภาวะไม่ปกติค่ะ แนะนำไปพบสูตินรีแพทย์เพื่อตรวจเพิ่มเติม โรคที่กล่าวมาส่วนใหญ่ ไม่ใช่โรคร้ายแรง สามารถรับการรักษาหรือควบคุมอาการ ให้ประจำเดือนมาตามปกติได้การดูแลตัวเองเบื้องต้น ให้จดวันที่มีประจำเดือนและอาการไว้ไปปรึกษาสูตินรีแพทย์ ไม่ควรซื้อยาฮอร์โมนหรือยาสตรีใดๆมารับประทานหรือเหน็บช่องคลอดเอง